**GLASBENA UMETNOST**

**Torek, 24. 3. 2020 (1 ura)**

Sergej Prokofjev: Peter in volk – glasbena pravljica

Učenci preberejo vsebino knjige Sergej Prokofjev: Peter in volk. Slikanico najdete v priloženi PPT predstavitvi, besedilo pa v nadaljevanju besedila.



**Po prebrani pravljici v zvezek za glasbeno umetnost zapišejo naslov: Sergej Prokofjev: Peter in volk, GLASBENA PRAVLJICA.**

**Nato pisno odgovorijo na vprašanja:**

* Kdo nastopa v pravljici?
* Zakaj sta se kregali račka in ptica?
* Ali je mački uspelo ujeti katero od njih?
* Zakaj se je jezil dedek?
* Kaj se je zgodilo kmalu zatem?
* Je Petru uspelo rešiti mačko in ptičko? Kako?
* Kaj se je zgodilo na koncu pravljice?

Skladatelj je za vsakega izmed nastopajočih izbral svoj inštrument. Uporabljena glasbila so iz štirih glasbenih družin: godal, pihal, trobil in tolkal. Glasbenim motivom nastopajočih v glasbeni pravljici lahko učenci prisluhnejo na sledeči povezavi. POTREBNO JO JE KOPIRATI V IZBRANI SPLETNI BRSKALNIK; ČE ŽELITE, DA VAM JO ODPRE.

<https://www.lilibi.si/gradivo-za-ucitelje/alias/test/Lili%20in%20Bine%203/Dodatno%20gradivo/Glasbena%20umetnost/Glasba%20za%20poslusanje%20Lili%20in%20Bine%203/68%20GLASBENI%20MOTIVI%20NASTOPAJOCIH%20V%20GLASBENI%20PRAVLJICI%20PETER%20IN%20VOLK.mp3>

Učenci prisluhnejo še zvočnemu posnetku pravljice o Petru in volku. Učenci naj zaprejo oči in si poskušajo predstavljati, kateri inštrument je uporabljen za določeno osebo in kaj se dogaja v pravljici.

Dostopna je na povezavi: <https://www.lilibi.si/gradivo-za-ucitelje/alias/test/Lili%20in%20Bine%203/Dodatno%20gradivo/Glasbena%20umetnost/Glasba%20za%20poslusanje%20Lili%20in%20Bine%203/69%20SERGEJ%20PROKOFJEV%20PETER%20IN%20VOLK.mp3>

POVEZAVO JE POTREBNO KOPIRATI V IZBRANI SPLETNI BRSKALNIK; ČE ŽELITE, DA VAM JO ODPRE.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Četrtek, 26. 3. 2020 (1 ura)**

Učenci si ogledajo Power point-ovo predstavitev Glasbene pravljice Peter in volk. Najdejo jo v prilogi besedila (DOKUMENT POIMENOVAN – glasbena pravljica).

Preberejo si besedilo, igrajo se igro BINGO (da igra deluje mora biti vključena »predstavitev« prosojnic).

Sledi še zapis v zvezek:

**NASLOV: Glasbena pravljica: Peter in volk**

BESEDILO:

Napisal in uglasbil Sergej Prokofjev.

Za pripovedovanje je uporabil glasbila iz štirih glasbenih družin: godal, pihal, trobil in tolkal.

**Glavne osebe predstavljajo glasbila:**

Peter – GODALA (volina, viola, kontrabas, violončelo)

Ptička – (prečna) flavta

Dedek – fagot

Mačka – klarinet

Račka – oboa

Volk – rog

Lovci - timpani

Učenci vsako od glavnih oseb narišejo v zvezek.

**PREPIŠEJO SI ŠE SLOVARČEK NOVIH BESED.** Novi besedi sta poimenovanji za nova inštrumenta iz družine PIHAL.

To sta:

**FAGOT**, ki igra nizke zvoke in ima cevasti podaljšek z ustnikom.

**OBOA** je podobna klarinetu, črne barve, le da nima ustnika, pač pa le tanek jeziček.